PMIndiaData/PMIndiaSum huggingface dataset:
غیر ملکی براہ راست سرمایہ کاری کو کلیدی شعبے میں مزید لچک دار بنایا گیا

۰سنگل برانڈ خوردہ تجارت کیلئے صد فی صد بنیاد پر خود کار راستے سے غیر ملکی براہ راست سرمایہ کاری ۰تعمیرات ، ترقیات کے شعبے میں خود کار راستے سے 100 فیصد غیر ملکی براہ راست سرمایہ کاری ۰ایئر انڈیا میں غیر ملکی ایئر لائنوں کے ذریعے منظوری کے راستے سے 49 فیصد تک کی سرمایہ کاری کی اجازت ۰ایف آئی آئی؍ ایف پی آئی کو بنیادی منڈی کی توسط سے پاور ایکسچینجوں میں سرمایہ کاری کی اجازت ۰ایف ڈی آئی پالیسی کے تحت ’طبی آالات‘ کی اصطلاح میں ترمیم کی گئی وزیراعظم جناب نریندر مودی کی قیادت میں مرکزی کابینہ نے ایف ڈی آئی پالیسی میں متعدد ترامیم کو اپنی منظوری دے دی ہے۔ ان تمام ترامیم کا مقصد یہ ہے کہ ایف ڈی آئی پالیسی کو لچکدار اور سہل بنایا جائے تاکہ ملک میں کاروبار کرنا آسان ہوجائے۔ اس کے بدلے میں یہ پالیسی بڑے پیمانے پر غیر ملکی براہ راست سرمایہ کاری کی آمد کا راستہ کھولے گی اور سرمایہ کاری میں اضافہ کا باعث ثابت ہوگی، جس کے نتیجے میں آمدنی اور روزگار میں اضافہ ہوگا۔ غیر ملکی براہ راست سرمایہ (ایف ڈی آئی)، اقتصادی شرح نمو کا ایک وسیلہ ہے اور ملک کی اقتصادی ترقی کے لئے قرض سے مبرا سرمایہ فراہمی کا ذریعہ حکومت نے ایف ڈی آئی کے تحت سرمایہ کاروں سے متعلق ماحول دوست پالیسی متعارف کرائی ہے جس کے تحت صد فیصد براہ راست غیر ملکی سرمایہ کاری کی اجازت خودکار راستے سے بیشتر شعبوں؍ سرگرمیوں کے لئے فراہم ہوگی۔ ماضی قریب میں حکومت نے متعدد شعبوں مثلاً دفاع، تعمیرات ترقیات، بیمہ، پنشن، دیگر مالی خدمات، اثاثہ تشکیل نو کمپنیوں، نشریات، شہرہ ہوابازی، فارما سیوٹیکل، ٹریڈنگ وغیرہ میں غیر ملکی براہ راست سرمایہ کاری پالیسی میں متعدد اصلاحات کی ہیں۔ حکومت کی جانب سے جو اقدامات کئے گئے ہیں اُن کے نتیجے میں ملک میں ایف ڈی آئی کی آمد میں اضافہ ہوا ہے ۔ 2014-15 کے دوران مجموعی طور پر 45.15 بلین امریکی ڈالر کے بقدر کے سرمایہ کی آمد ہوئی جبکہ 2013-14میں 36.05 بلین امریکی ڈالر کے بقدر کی سرمایہ کاری ہوئی تھی۔ 2015-16 کے دوران ملک میں مجموعی طور پر 55.46 بلین امریکی ڈالر کے بقدر کی براہ راست غیر ملکی سرمایہ کاری کی آمد ہوئی۔ 2016-17 کے مالی سال کےد وران 60.08 بلین امریکی ڈالر کے بقدر کی مجموعی غیر ملکی براہ راست سرمایہ کی آمد ہوئی ہے جو اب تک کی سب سے بڑی سرمایہ کاری ہے۔ ایسا محسوس کیا گیا ہے کہ ملک میں اس سے بھی زیادہ بڑے پیمانے پر غیر ملکی سرمایہ کاری متوجہ کرنے کے بھر پور مضمرات موجود ہیں اور ان مضمرات سے ایف ڈی آئی کے دائرہ کار میں مزید نرمی لاکر اور اسے مزید سہل بناکر استفادہ کیا جاسکتا ہے، لہذا حکومت نے فیصلہ کیا ہے کہ ایف ڈی آئی پالیسی میں متعدد ترامیم متعارف کرائی جائیں۔ ۔۔۔۔۔۔۔۔۔۔۔۔۔۔۔
وزیراعظم نے قومی یوم رائے دہندگان (نیشنل ووٹرس ڈے) پر مبارکباد دی

نئیدہلی۔25؍جنوری۔وزیر اعظم جناب نریندر مودی نے ملک و قوم کو نیشنل ووٹرس ڈے یعنی قومی یوم رائے دہندگان کی مبارکباد دی ہے۔ وزیراعظم نے اپنی مبارکباد کے پیغام میں کہا ’’قومی یوم رائے دہندگان کی مبارکباد ۔آج کا دن مقامی ، ریاستی اور قومی سطح پر جمہوری عمل میں مسلسل شرکت کے ذریعے ہماری جمہوریت کو مضبوط ومستحکم کیے جانے کی عہدبستگی کا اعادہ کرتا ہے۔ آپ بہت بہتر کام کررہے ہیں ، آپ یقیناً نیوانڈیا کی تعمیر میں اہم خدمات انجام دیں گے۔ اس موقع پر میں زندگی کے تمام شعبوں کے لوگوں سے گزارش کرتا ہوں کہ رائے دہندگان کے اندراج کے بارے میں بیداری پیدا کی جائے ۔ اس کے لئے میں اپنے جوان دوستوں سے خاص طور سے گزارش کرتا ہوں کہ اگر انہوں نے فہرست رائے دہندگان میں اپنا اندراج نہیں کرایا ہے تو اپنا اندراج فوراً کرائیں۔ پول کیا جانے والا ہر ووٹ جمہوریت کے تانے بانے کو فروغ دیتا ہے۔ ‘‘ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔س ش۔ع ن 25-01-2019
وزیر اعظم نے نامور تمل مصنف تھیرو ازہا ولی اپّا  کوان کی صدسالہ جینتی پر خراج عقیدت پیش کیا ہے

وزیر اعظم جناب نریندر مودی نے نامور تمل مصنف تھیرو ازہا ولی اپّا کوان کی صد سالہ جینتی پر خراج عقیدت پیش کیا ہے۔ ایک ٹوئٹ میں وزیر اعظم نے کہا کہ : ’’میں نےتھیرو ازہا ولی اپّا کو اُن کی صدسالہ جینتی پر خراج عقیدت پیش کیا ہے۔ وہ نہ صرف اپنی بے مثال تحریروں اور شاعری کے لئے یاد کئے جائیں گے بلکہ بچوں کے مابین تاریخ، ثقافت اور ادب کو مقبول بنانے میں اُن کی کوششوں کو بھی یاد رکھا جائے گا۔ ان کی کوششیں آج کے دور میں بھی مختلف لوگوں کومسلسل تحریک دیتی رہیں گی۔
کرما، جھارکھنڈ میں مزدوروں کی بہبود کے ادارے کے  تحت کام کرنے والے مرکزی اسپتال کی جگہ نئے کالج کے قیام کو کابینہ کی منظوری

نئی دہلی ،10 اگست : مرکزی کابینہ نے، وزیراعظم ، جناب نریندرمودی کی سربراہی میں محنت وروزگارکی وزارت کے تحت کرما، جھارکھنڈ میں قائم مرکزی اسپتال کو،اس کی آراضی اور عمارت سمیت ،بلا کسی معاوضہ کے جھارکھنڈ حکومت کو سونپنےکی تجویز کو اپنی منظوری دے دی ہے ۔ جھارکھنڈ حکومت اس اسپتال کی جگہ مرکزی اسپانسرشدہ اسکیم کے تحت ، یعنی موجودہ ضلعی اسپتالوں /حوالہ جاتی اسپتالوں کے قیام کے سلسلے کے تحت ایک نیامیڈیکل کالج قائم کریگی تاکہ اس خطے کے عوام کی ضروریات کی تکمیل ہوسکے ۔ نفاذکی حکمت عملی اوراہداف مرکزی اسپتال اپنی آراضی اورعمارت سمیت تین مہینوں کی مدت کے اندرجھارکھنڈ حکومت کو منتقل ہوجائیگا ۔ محنت وروزگارکی وزارت ریاستی حکومت کے مابین منتقلی /عملے کی تطبیق وغیرہ کے سلسلے میں ضروری تفصیلات پرمبنی ایک مفاہمتی عرضداشت پردستخط کئے جائیں گے ۔ بڑااثر اس تجویز کے نتیجے میں ہرسال ملک بھرمیں تربیت حاصل کرنے والے ڈاکٹروں کی تعداد میں اضافہ ہوگا۔ اس سے خطے میں حفظان صحت کے بنیادی ڈھانچے کی اصلاح ہوگی، جس کے نتیجے میں عوام الناس کو بہترحفظان صحت سہولتیں فراہم ہوں گی ۔ استفادہ کنندگان اس سے کرما ، جھارکھنڈ میں اوراس کے گرد ونواح میں سکونت پذیرعام لوگوں کوبہترحفظان صحت سہولتیں فراہم ہوں گی ۔ پس منظر وزارت محنت وروزگاراپنے اسپتالوں اورشفاخانوں کے توسط سے غیرمنظم شعبے میں مصروف عمل کارکنان کے چند زمروں اوران کے زیرکفالت افراد کے لئے حفظان صحت سہولتیں فراہم کرتی ہے ۔ مائیکا کانوں /بیڑی مزدوروں کے لئے محنت وروزگارکی وزارت کی جانب سے کرما،جھارکھنڈ میں 150بستروں کاایک اسپتال ( جس میں اسی احاطے کے اندر واقع ٹی بی کے مریضوں کے لئے 50بستروں کا ایک اسپتال بھی شامل تھا )قائم کیاگیاتھا ۔جھارکھنڈ نے کرمامیں واقع مرکزی اسپتال کو بلاکسی معاوضہ کے آراضی اورعمارت سمیت منتقل کرنے کی غرض سے ایک تجویز پیش کی تھی تاکہ اس کی جگہ اس علاقے میں ایک نئے میڈیکل کالج کا قیام عمل میں آسکے ۔
وزیراعظم نے کامن ویلتھ گیمس 2022 میں خواتین کے جوڈو مقابلے میں  چاندی کا تمغہ جیتنے پر شوشیلا دیوی   لکمابم کو مبارکباددی

وزیر اعظم جناب نریندر مودی نے برمنگھم میں کامن ویلتھ گیمس 2022 میں خواتین کے جوڈو مقابلے میں چاندی کا تمغہ جیتنے پر شوشیلا دیوی لکمابم کو مبارکباددی ہے۔ وزیراعظم نے ایک ٹویٹ میں کہا ہے : ‘‘ شوشیلا دیوی لکمابم کی غیرمعمولی کارکردگی سے خوشی ہوئی ہے ۔ چاندی کا تمغہ جیتنے پر انہیں مبارکباد! انہوں نے شاندار قوت اور ہنر مندی کا مظاہرہ کیا ہے۔ ان کی مستقبل کی کوششوں کے لئے نیک خواہشات پیش کرتا ہوں ۔’’
چودہواں بھارت – جاپان سالانہ سربراہ اجلاس (19 مارچ 2022، نئی دہلی)

نئی دہلی، 17/مارچ 2022 ۔ وزیر اعظم جناب نریندر مودی کی دعوت پر جاپان کے وزیر اعظم عالی جناب کیشیدا فومیو 14ویں بھارت – جاپان سالانہ سربراہ اجلاس میں شرکت کے لئے 19 سے 20 مارچ 2022 کو نئی دہلی کا سرکاری دورہ کریں گے۔ یہ سربراہ اجلاس دونوں رہنماؤں کے درمیان پہلی ملاقات ہوگی۔ سابقہ بھارت – جاپان سالانہ سربراہ اجلاس ٹوکیو میں اکتوبر 2018 میں ہوا تھا۔ 2. بھارت اور جاپان کے درمیان’خصوصی اسٹریٹیجک اور عالمی شراکت داری‘ کے دائرے میں کثیر رخی باہمی تعاون ہے۔ یہ سربراہ اجلاس دونوں فریقوں کو متعدد شعبوں میں دو فریقی تعاون کا جائزہ لینے اور اسے مضبوط بنانے کا ایک موقع فراہم کرے گا۔ ساتھ ہی ساتھ یہ باہمی دلچسپی کے علاقائی اور عالمی امور کے بارے میں خیالات کے تبادلے کا بھی موقع فراہم کرے گا، تاکہ وہ بھارت بحر الکاہل خطہ اور اس سے باہر امن، استحکام اور خوش حالی کے لئے اپنی شراکت داری کو آگے بڑھاسکیں۔
مرکزی کابینہ نے انسانی خلائی پرواز پروگرام کےتحت مشترکہ سرگرمیوں پر ہند*روس مفاہمتی عرضداشت کی منظوری دی

نئیدہلی07دسمبر۔وزیراعظم جناب نریندرمودی کی صدارت میں ہونےو الے مرکزی کابینہ کے اجلاس میں انسانی خلائی پرواز کے تحت ہند-روس مشترکہ سرگرمیوں کی مفاہمتی عرضداشت کو منظوری دے دی گئی ۔اس مفاہمتی عرضداشت پر15 اکتوبر 2015 کو نئی دلی میں دستخط کئے گئے تھے ۔ نمایاں اثرات : ہندوستان اور وس کے درمیان طے پانے والی اس مفاہمتی عرضداشت سے انسانی خلائی پرواز کے لئے ریڈیائی اثرات سے بچاؤ ،تحفظ حیات کے نظام کے عملے کی نفری کا تعین ،جوڑنے کے مقام اور ڈاکنگ کے مقام ،خلائی صورتو ں کی تیاری اور خلا نوردوں کی تربیت جیسے امور کے لئے مطلوبہ ٹکنالوجی اور جدید نظام کو فروغ دینے پر زور دیا جائے گا۔ فوائد : اس مفاہمتی عرضداشت سے بنی نوع انسان کے لئے فائدہ مند خلائی ٹکنالوجی کے اپلی کیشن کے میدان میں مشترکہ سرگرمیوں کو فروغ دیا جائے سکے گا۔علاوہ ازیں اس کی بدولت ایک ایسا مشترکہ ورکنگ گروپ تشکیل دیا جائے گا جو وقت کےتعین اور اس معاہدے کی دفعات پر عمل آوری کے وسائل اور ذرائع سمیت دیگر امور کی منصوبہ بندی کرسکے گا۔ ۰۰۰۰۰۰۰۰۰۰۰۰۰۰۰۰۰۰۰۰۰
برکس سربراہ اجلاس کے دوران جنوبی افریقہ کے ساتھ کیے جانے والی مفاہمتی عرضداشتوں کی فہرست

• زرعی تحقیق و تعلیم کے شعبے میں انڈین کونسل آف ایگری کلچرل ریسرچ، نئی دہلی اور ایگری کلچرل ریسر کونسل، پریٹوریا، جنوبی افریقہ کے درمیان طے پانے والی مفاہمتی عرضداشت • جنوبی افریقہ میں، ’’گاندھی منڈیلا سینٹر آف اسپیشیالائزیشن فار آرٹیسن اسکلز‘‘ کے قیام کے لئے جمہوریۂ جنوبی افریقہ اور جمہوریۂ ہند کی سرکار کے دوران طے پانے والی مفاہمتی عرضداشت۔ • پرامن مقاصد کے لئے بیرونی خلاء کے استعمال کے امکانات کی تلاش کے میدان میں باہمی تعاون پر انڈین اسپیس ریسرچ آرگنائزیشن (آئی ایس آر او) اور ساؤتھ افریکن نیشنل اسپیس ایجنسی کے مابین طے پانے والی مفاہمتی عرضداشت۔
وزیر اعظم نے مرکزی بجٹ 2020 کے لئے آراء اور مشورے طلب کئے

نئی دلّی، 09 جنوری / وزیر اعظم جناب نریندر مودی نے مائی گورنمنٹ MyGov. پر مرکزی بجٹ 2020 کے لئے آراء اور مشورے طلب کئے ہیں۔ انہوں نے کہا ہے کہ ”مرکزی بجٹ 130 کروڑ بھارتی عوام کی آرزوؤں، امنگوں اور خواہشات کی نمائندگی کرتا ہے اور بھارت کی ترقی کی سمت کا تعین کرتا ہے۔ میں آپ سب کو رواں سال کے بجٹ کے لئے MyGov پر اپنے خیالات، آراء اور مشورے پیش کرنے کی دعوت دیتا ہوں۔“ مرکزی بجٹ 130 کروڑ بھارتی عوام کی آرزوؤں، امنگوں اور خواہشات کی نمائندگی کرتا ہے اور بھارت کی ترقی کی سمت کا تعین کرتا ہے۔ میں آپ سب کو رواں سال کے بجٹ کے لئے MyGov پر اپنے خیالات، آراء اور مشورے پیش کرنے کی دعوت دیتا ہوں۔ وزارت خزانہ،حکومت ہند مرکزی بجٹ 2020 کے لئے آپ کے خیالات، آراء اور مشوروں کا طلب گار ہے، جو کہ آنے والے اجلاس میں پارلیمنٹ میں پیش کیا جائے گا۔ کسانوں، تعلیم اور دیگر شعبوں کے بارے میں اپنی گراں قدر آراء شیئر کریں۔ ۔۔۔۔۔۔ ٰ
ککراپارایٹمی بجلی پلانٹ ۔3کے سلسلے میں اہم کامیابی پروزیراعظم کی ہندوستانی نیوکلیائی سائنسدانوں کو مبارکباد

نئی دہلی،22جولائی : وزیراعظم جناب نریندرمودی نے ککراپاایٹمی پلانٹ کے سلسلے میں اہم کامیابی حاصل کرنے کے سلسلے میں بھارتی نیوکلیائی سائنسدانوں کو مبارکباد پیش کی ہے ۔ اپنے ایک ٹویٹ میں وزیراعظم نے کہاہے کہ ککراپار ایٹمی بجلی پلانٹ ۔3کے سلسلے میں اہم کامیابی حاصل کرنے کے لئے ہمارے نیوکلیائی سائنسدانوں کو مبارکباد ۔اندرون ملک ڈیزائن کیاگیا 700ایم ڈبلیو ای کے اے پی پی ۔3ری ایکٹرمیم ان انڈیا کی روشن مثال ہے اور مستقبل کی ایسی متعدد کامیابیوں کے لئے موجدکی حیثیت رکھتاہے ۔
خواتین موٹر بائیک  رائیڈرز گروپ ۔ بائیکنگ کوئین نے وزیر اعظم سے ملاقات کی

نئی دلّی ، 28 اگست / گجرات کی 50 خواتین موٹر بائیک رائیڈر ز کے ایک گروپ بائیکنگ کوئین نے آج نئی دلیّ میں وزیر اعظم جناب نریندر مودی سے ملاقات کی ۔ گروپ نے بتایا کہ انہوں نے 13 ریاستوں / مرکز کے زیر انتظام خطوں میں 10000 کلو میٹر سے زیادہ سفر کیا ہے اور مختلف سماجی موضوعات مثلاً بیٹی بچاؤ ، بیٹی پڑھاؤ اور سووچھ بھارت کے بارے میں لوگوں سے بات چیت کی ہے ۔ 15 اگست ، 2017 ء کو انہوں نے لداخ میں کھار ڈنگلہ میں ترنگا لہرایا ۔ وزیر اعظم نے ان کی کوششوں کی ستائش کی اور ان کی مستقبل کی کوششوں کے لئے نیک خواہشات کا اظہار کیا ۔
وزیراعظم  نریندر مودی نے راجستھان دیوس کے موقع پر راجستھان کے عوام کو مبارک باد پیش کی ہے

وزیراعظم جناب نریندر مودی نے راجستھان دیوس کے موقع پر راجستھان کے عوام کو مبارک باد پیش کی ہے۔ ایک ٹوئیٹ میں وزیراعظم نے کہا: ‘‘شوریہ سوابھیمان اور بلیدان کی دھرتی راجستھان کے سمست نواسیوں کو راجستھان دیوس کی کوٹی کوٹی شبھ کامنائیں ، پردیش پرگتی کے پتھ پر آگے بڑھے۔ یہی کامنا ہے۔’’
وزیر اعظم نے لمبنی، نیپال میں مایا دیوی مندر کا دورہ کیا

وزیر اعظم جناب نریندر مودی نے لمبنی کے اپنے ایک روزہ سفر کے دوران 16 مئی، 2022 کو وہاں مایا دیوی مندر کا دورہ کیا۔ ان کے ساتھ نیپال کے وزیر اعظم جناب شیر بہادر دیوبا اور ان کی اہلیہ ڈاکٹر آرزو رانا دیوبا بھی تھیں۔ دونوں لیڈران نے مندر کے احاطہ کے اندر موجود اُس نشان والے پتھر کو خراجِ عقیدت پیش کیے، جو بھگوان بدھ کی پیدائش کے صحیح مقام کی طرف اشارہ کرتا ہے۔ بودھ روایات کے مطابق کی جانے والی پوجا میں بھی دونوں لیڈران شامل ہوئے۔ دونوں وزرائے اعظم نے مندر کے بالکل بغل میں واقع اشوک کے ستون کے قریب چراغ روشن کیے۔ اس ستون کو شہنشاہ اشوک نے 249 قبل مسیح تعمیر کرایا تھا۔ بھگوان بدھ کے لمبنی میں پیدا ہونے کا پہلا دستاویزی ثبوت اس ستون پر درج ہے۔ اس کے بعد، دونوں وزرائے اعظم نے بودھی درخت کو پانی دیا۔ اس کے پودے کو بودھ گیا سے لایا گیا تھا، جسے وزیر اعظم جناب مودی نے 2014 میں بطور تحفہ پیش کیا تھا۔ دونوں لیڈران نے مندر کا دورہ کرنے والے مہمانوں کے لیے رکھے گئے رجسٹر پر دستخط بھی کیے۔
ہندوستانی فوج کی اقوام متحدہ کے امن مشن میں خواتین قیام امن فورس کے اپنے سب سے بڑے دستہ کی ابائی، یو این آئی ایس ایف اے میں تعینات پر وزیر اعظم نے تعریف کی

وزیر اعظم جناب نریندر مودی نے فخر کا اظہار کیا ہے کیونکہ ہندوستانی فوج نے اقوام متحدہ کے مشن ابی، یو این آئی ایس ایف اے میں خواتین امن دستوں کے اپنی سب سے بڑے دستے کو تعینات کیا ہے۔ جناب مودی نے یہ بھی کہا کہ ہندوستان کی اقوام متحدہ کے امن مشن میں فعال شرکت کی روایت رہی ہے۔ اے ڈی جی– پی آئی انڈین آرمی کے ایک ٹویٹ کا جواب دیتے ہوئے، وزیر اعظم نے ٹویٹ کیا؛ ’’یہ دیکھ کر فخر ہے۔ ہندوستان کی اقوام متحدہ کے امن مشن میں فعال شرکت کی روایت رہی ہے۔ ہماری ناری شکتی کی شرکت اور بھی خوش کن ہے‘‘۔
وزیراعظم  نے رتھ یاترا کے موقع پر عوام کو مبارکباد پیش کی

وزیراعظم جناب نریندر مودی نے رتھ یاترا کے موقع پر عوام کو مبارکبادپیش کی ہے۔وزیراعظم جناب مودی نے حالیہ من کی بات میں ہندوستانی ثقافت میں یاترا کی اہمیت پر اظہار کئے گئے اپنے خیالات کا ایک ویڈیو بھی شیئر کیا ۔ وزیراعظم نے ٹویٹ کیا : ‘‘ رتھ یاترا کے خصوصی دن پر مبارکباد ۔ ہم بھگوان جگن ناتھ کی مستقل مہربانیوں کے لئے دعاگو ہیں۔ہماری اچھی صحت اور خوشیوں کے لئے ان کی مہربانی قائم رہے ۔ حالیہ # من کی بات میں ہماری ثقافت میں رتھ یاترا اور یاترا کی اہمیت کے بارے میں ، میں نے جو کہا تھا اسے شئیر کررہا ہوں۔’’
بھارت اورکرغیزستان کے مابین باہمی سرمایہ کاری سے متعلق معاہدے پردستخط اوراس کی توثیق

نئی دہلی،13جون :وزیراعظم ، جناب نریندرمودی کی قیادت میں کابینہ نے بھارت ۔کرغیزستان کے مابین باہمی سرمایہ کاری کے معاہدے پردستخط کئے جانے کے عمل اور اس کی توثیق کو اپنی منظوری دے دی ہے ۔ مذکورہ باہمی معاہدے سے توقع کی جاتی ہے کہ یہ معاہدہ بھارت اور کرغیزستان کے مابین سرمایہ کاری میں اضافے کا راستہ ہموار کریگا اوردونوں ممالک میں دونوں ممالک کے سرمایہ کاروں کو ان کی سرمایہ کاری کے سلسلے میں تحفظ فراہم کریگا۔
وزیر اعظم، ڈاکٹر بالا صاحب ویکھے پاٹل کی سوانح حیات کا اجراء کریں گے اور ان کے اعزاز میں پراورا دیہی تعلیمی سوسائٹی کو ایک نیا نام دیں گے

نئی دہلی، 12 اکتوبر 2020: وزیر اعظم جناب نریندر مودی 13 اکتوبر کو صبح 11 بجے ویڈیو کانفرنسنگ کے توسط سے ڈاکٹر بالا صاحب ویکھے پاٹل کی سوانح حیات کا اجراء کریں گے اور پراورا دیہی تعلیمی سوسائٹی کا نام تبدیل کرکے اسے ’لوک نیتے ڈاکٹر بالا صاحب ویکھے پاٹل پراورا دیہی تعلیمی سوسائٹی ‘ نام دیں گے۔ ڈاکٹر بالا صاحب ویکھے پاٹل نے کئی مدت کار کے لئے لوک سبھا کے رکن کے طور پر اپنے فرائض انجام دیے۔ ان کی سوانح حیات کا عنوان ہے، ’دیھ ویچوا کرانی‘ جس کے معنی ہیں ’زندگی کو نیک کام کے لئے وقف کرنا‘، اور کتاب کا یہ عنوان ان کی زندگی کے لئے نہایت ہی موزوں ہے کیونکہ موصوف نے زراعت اور اشتراک سمیت مختلف میدانوں میں ڈگر سے ہٹ کر کیے گئے کاموں کے ذریعہ اپنی مکمل زندگی سماج کی فلاح و بہبود کے لئے وقف کر دی تھی۔ پراورا دیہی تعلیمی سوسائٹی کا قیام 1964 میں احمد نگر ضلع میں واقع لونی میں عمل میں آیا۔ اس کا مقصد دیہی عوام کو عالمی سطح کی تعلیم دلانا اور بچیوں کو بااختیار بنانا ہے۔ یہ سوسائٹی فی الوقت طلبا کے تعلیمی، سماجی، اقتصادی، ثقافتی، جسمانی اور نفسیاتی نشو و نما کے مشن کو لے کر اپنی خدمات انجام دے رہی ہے۔
وزیراعظم نریندر مودی نے کیرالہ میں سیلاب کی صورتحال پر ریاستی وزیراعلیٰ سے بات کی

نئیدہلی،14اگست۔وزیراعظم جناب نریندر مودی نے کیرالہ میں سیلاب کی صورتحال کے بارے میں ریاست کے وزیر اعلیٰ جناب پنارائی وجین سے ٹیلی فون پر بات کی ۔ وزیر اعظم نے کہا کہ انہوں نے آج صبح جناب وجین سے دو بار بات چیت کی اور ریاست کی سیلاب کی صورتحال پرتبادلہ خیال کیا۔انہوں نے کہا کہ انہوں نے وزارت دفاع سے کہا ہے کہ وہ پوری ریاست میں راحت اور بچاؤ کارروائیوں کو مزید تیز کریں ۔انہوں نے کیرالہ کے عوام کی حفاظت اورسلامتی کے لئے دعا کی ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ح ا ۔رم
وزیر اعظم نے سابق وزیر اعظم جناب راجیو گاندھی کو ان کی سالگرہ پر خراج عقیدت پیش کی

نئی دہلی۔ 20 اگست وزیر اعظم جناب نریندر مودی نے سابق وزیر اعظم جناب راجیو گاندھی جی کو ان کی سالگرہ پر خراج عقیدت پیش کی ہے۔ اپنے ایک ٹویٹ میں ، وزیر اعظم نے کہا: "ہمارے سابق وزیر اعظم جناب راجیو گاندھی جی کو ان کی سالگرہ پر خراج عقیدت پیش کرتا ہوں۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم کا این سی سی  ریلی سے  خطاب

نئی دہلی،28 ؍جنوری،وزیراعظم جناب نریندر مودی نے آج نئی دہلی میں این سی سی ریلی سے خطاب کیا۔ انہوں نے کہا کہ وہ جب بھی این سی سی کیڈٹوں کے درمیان ہوتے ہیں تو وہ حب الوطنی کے جذبے سے سرشار ہوجاتے ہیں۔ انہوں نے اس بات پر خوشی کا اظہار کیا کہ پچھلے ایک سال دوران این سی سی کیڈٹ سوچھ بھارت ابھیان ، ڈیجیٹل لین دین جیسے کئی اہم اقدامات سے جڑے رہے ہیں ۔ انہوں نے کہا کہ کیرالہ سیلاب کے دوران بچاؤ اور امدادی کوششوں کے تئیں ان کا تعاون خاص طور پر قابل ستائش ہے۔ وزیراعظم نے کہا کہ آج پوری دنیا بھارت کو ایک چمکتے ہوئے ستارے کے طور پر دیکھ رہی ہے ۔ انہوں نے کہا کہ اب ایک عام خیال یہ ہے کہ بھارت میں نہ صرف وسیع صلاحیتیں ہیں بلکہ وہ ان صلاحیتوں کا استعمال بھی کررہا ہے۔ انہوں نے کہا کہ چاہے یہ معیشت ہو یا دفاع ، بھارت کی صلاحیتوں میں توسیع ہوئی ہے۔ انہوں نے مزید کہا کہ اگرچہ بھارت امن کا حامی ہے لیکن اگر اسے قومی سلامتی کے لئے کوئی قدم اٹھانا پڑا تو وہ بالکل نہیں ہچکچائے گا۔ انہوں نے کہا کہ پچھلے ساڑھے چار سالوں میں دفاع اور سکیورٹی سے متعلق بہت سے اہم فیصلے کئے گئے ہیں۔ انہوں نے کہا کہ بھارت اب ان چند منتخب ممالک میں شامل ہے جن کے پاس سہ رخی نیوکلیائی طاقت موجود ہے۔ انہوں نے کہا کہ نوجوان اس وقت ہی اپنے خوابو کو پور ا کرسکتے ہیں جب کہ ملک محفوظ رہے۔ انہوں نے کیڈٹوں کی سخت محنت کی ستائش کی جن میں سے بہت سے گاؤوں اور چھوٹے قصبوں سے آئے ہیں۔ انہوں نے کہا کہ این سی سی کے بہت سے کیڈٹوں نے ملک کا سر فخر سے بلند کیا ہے۔ اس ضمن میں انہوں نے معروف ایتھلیٹ ہیماداس کا ذکر کیا۔ انہوں نے کہا کہ سخت محنت اور صلاحیت کامیابی کی کلید ہیں۔ انہوں نے کہا کہ حکومت وی آئی پی کلچر کو ای پی آئی – ہر شخص اہم ہے – سے بدلنے کی کوشش کررہی ہے۔ انہوں نے کیڈٹوں پر زور دیا کہ وہ ہر قسم کی منفی سوچ سے پرہیز کریں اور اپنے اور ملک کی بہتری کے لئے کام کریں۔ انہوں نے کہا کہ خواتین کو مواقع فراہم کرنے کے اور افراد قوت میں ان کی شرکت میں اضافہ کرنے کے لئے کئی اقدامات کئے جارہے ہیں۔ انہوں نے کہا کہ پہلی مرتبہ خواتین بھارتی فضائیہ میں لڑاکو پائیلٹ بن گئی ہیں۔ وزیراعظم نے زور دے کر کہا کہ بدعنوانی نئے بھارت کا حصہ نہیں ہوسکتی۔ انہوں نے کہا کہ جو لوگ بدعنوانی میں ملوث ہیں، انہیں بخشا نہیں جائے گا۔ وزیراعظم نے سوچھ بھارت اور ڈیجیٹل انڈیا جیسے اہم اقدامات میں نوجوانوں کی سرگرم شرکت کے لئے ان کی ستائش کی۔ انہوں نے کیڈٹوں پر زور دیا کہ وہ حکومت کی فلاحی اسکیموں کے بارے میں بیداری پیدا کریں۔ انہوں نے ان پر زور دیا کہ وہ آنے والے انتخابات میں نوجوانوں کو بڑی تعداد میں ووٹ ڈالنے کی تحریک دلائیں۔ انہوں نے کہا کہ کیڈٹوں کو دہلی شہر میں کئی نئے اہم مقامات کا دورہ کرنا چاہئے ، جو ماضی قریب میں دہلی میں بنے ہیں اور جن کا تعلق بھارت کی وراثت اور عظیم لیڈروں سے ہے۔ اس ضمن میں انہوں نے لال قلعہ میں کرانتی مندر اور علی پور روڈ پر بابا صاحب ڈاکٹر بھیم راؤ امبیڈکر کے مہا پری نوان استھل کا ذکر کیا۔ انہوں نے کہا کہ ان مقامات کا دورہ کرنے سے ہر ایک کو عوام کے لئے کام کرنے کی نئی توانائی حاصل ہوگی۔ ۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیراعظم نے شہید بھگت سنگھ کو ان کے یوم پیدائش پرسلام پیش کیا

وزیراعظم جناب نریندر مودی نے شہید بھگت سنگھ کو ان کے یوم پیدائش پر سلام پیش کیا۔ جناب مودی نے شہید بھگت سنگھ کے بارے میں اپنے خیالات کا ایک ویڈیو بھی مشترک کیا۔ ایک ٹوئیٹ میں جناب مودی نے کہا: ‘‘میں شہید بھگت سنگھ جی کو ان کی جینتی پر سلام پیش کرتا ہوں۔ ان کا حوصلہ ہمیں زبردست تحریک دیتا ہے۔ ہم اپنے ملک کے لئے ان کے نقش راہ کو عمل میں لانے کے پابند ہیں۔’’
وزیر اعظم جناب نریندر مودی اور یوروپین کونسل کے صدر چارلس مائیکل کے درمیان فون پر گفتگو

وزیر اعظم جناب نریندر مودی نے یوروپین کونسل کے صدر عالی جناب چارلس مائیکل کے ساتھ فون پر گفتگو کی۔ دونوں رہنماﺅں نے ہندوستان اور یوروپی یونین میں کووڈ-19 جیسی عالمی وبا کی صورتحال اور اس سے نمٹنے کے بارے میں تبادلہ خیال کیا۔ دونوں رہنماﺅں نے لازمی دواﺅں کی سپلائی کو یقینی بنانے سمیت عالمی وبا کے تناظر میں جاری آپسی تعاون کی ستائش کی۔ وزیر اعظم جناب مودی اور یوروپی کونسل کے صدر جناب چارلس مائیکل نے کووڈ-19 کے صحت اور اقتصادی اثرات سے موثر ڈھنگ سے نمٹنے کے لیے علاقائی اور عالمی تال میل کی اہمیت کو تسلیم کیا۔ دونوں رہنماﺅں نے ہندوستان، یوروپی یونین کے درمیان کلیدی شراکت داری کو مستحکم کرنے کے لیے اپنے عزم کو دہرایا۔ دونوں نے اِس بات سے بھی اتفاق کیاکہ ان کے افسران ہندوستان اور یوروپی یونین کے درمیان اگلی سربراہ میٹنگ کے لیے ایک کارگر ایجنڈا تیار کرنے کے لیے مل کر کام کریں گے۔ انہوں نے کووڈ-19 کے بعد کی صورتحال کے ساتھ ساتھ اِس بحران کے سلسلے میں ایک دوسرے سے رابطہ بنائے رکھنے پر اتفاق کیا۔ م ن، ح ا، ع ر
گورو پورنیما کے موقع پر وزیراعظم کی مبارک باد

نئی دہلی،27؍جولائی،وزیراعظم جناب نریندر مودی نے عوام الناس کو گورو پورنیما کے موقع پر مبارک باد پیش کی ہے۔ انہوں نے کہا ہے کہ گورو پورنیما کے مقدس موقع پر اہل وطن کو دلی مبارک باد پیش کرتا ہوں۔ میں ہر کس وناکس کو گورو پورنیما کی بدھائی دیتا ہوں، ہمارا سماج ایک ایسا سماج ہے جہاں اساتذہ کو ازحد احترام کی نظر سے دیکھا جاتا ہے۔ ہم اپنے اساتذہ یا گوروؤں کا شکریہ ادا کرتے ہیں جو ہمیں عرفان ذات یا اپنے اندر سے بہترین چیزوں کو باہر لانے کا حوصلہ دیتے ہیں۔
وزیراعظم نے محترمہ دروپدی مرمو سے ملاقات کی

صدر جمہوریہ ہند کے طور پر محترمہ دروپدی مرمو کے منتخب ہونے پر وزیراعظم جناب نریندر مودی نے ان سے ملاقات کی اور مبارکباد پیش کی۔ وزیراعظم نے ٹوئیٹ کیا: ‘‘محترمہ دروپدی مرمو جی سے ملااور انہیں مبارکباد پیش کی۔’’
وزیر اعظم 25 اگست کو تمام ریاستوں اور مرکز کے زیر انتظام علاقوں کے وزرائے محنت کی قومی لیبر کانفرنس سے خطاب کریں گے

وزیر اعظم جناب نریندر مودی 25 اگست، 2022 کو شام 4:30 بجے ویڈیو کانفرنسنگ کے ذریعے تمام ریاستوں اور مرکز کے زیر انتظام علاقوں کے وزرائے محنت کی قومی کانفرنس سے خطاب کریں گے۔ مرکزی وزارت محنت اور روزگار کی طرف سے 26-25 اگست، 2022 کو آندھرا پردیش کے تروپتی میں اس دو روزہ کانفرنس کا انعقاد کیا جا رہا ہے۔ یہ کانفرنس کوآپریٹو فیڈرلزم کے جذبے کے تحت بلائی جا رہی ہے، تاکہ مزدوروں سے متعلق مختلف امور پر تبادلہ خیال کیا جا سکے۔ اس سے مرکزی اور ریاستی حکومتوں کے درمیان بہتر پالیسیاں بنانے اور کارکنوں کی فلاح و بہبود کے لیے اسکیموں کے مؤثر نفاذ کو یقینی بنانے میں مزید ہم آہنگی پیدا کرنے میں مدد ملے گی۔ اس کانفرنس کے چار موضوعاتی اجلاس ہوں گے:سماجی تحفظ کو عالمگیر بنانے کے مدنظر آن بورڈنگ سوشل سیکورٹی کی اسکیموں کے لیے ای-شرم پورٹل کو مربوط کرنا؛ ریاستی حکومتوں کے ذریعے چلائے جا رہے ای ایس آئی اسپتالوں اور پی ایم جے اے وائی کے ساتھ انضمام کے ذریعے طبی نگہداشت کو بہتر کرنے کے لیے سواستھیہ سے سمردھی؛ چار لیبر قوانین کے تحت ضابطوں کی تشکیل اور ان کے نفاذ کے لیے طریقہ کار؛ کام کے منصفانہ اور مساوی حالات، جی آئی جی اور پلیٹ فارم کے کارکنوں سمیت تمام کارکنوں کو سماجی تحفظ، کام کی جگہ پر جنسی مساوات وغیرہ پر توجہ مرکوز کرتے ہوئے وژن شرمیو جیتے @2047۔
وزیراعظم نے اُدے پور میں متعدد بڑے ہائی وے پراجیکٹوں کا سنگِ بنیاد رکھا

جناب نریندر مودی نے پردیپ گورو کیندر کا دورہ بھی کیا نئی دہلی،29؍ اگست ۔وزیراعظم جناب نریندر مودی نے آج راجستھان میں اُدے پور کے مقام پر متعدد بڑے ہائی وے پراجیکٹوں کا افتتاح کیا اور بہت سوں کا سنگِ بنیاد بھی رکھا۔ اس موقع پر تقریر کرتے ہوئے وزیراعظم نے کہا کہ وہ میواڑ کی ’’ویر بھومی‘‘ آکر بڑی خوشی محسوس کر رہے ہیں۔ وزیراعظم نے قدرتی آفات سے متاثرہ لوگوں کو یقین دلایا کہ مرکزی حکومت اس مشکل وقت میں ان کے ساتھ ہے۔ وزیراعظم نے اعتماد ظاہر کیا کہ عوام ان چیلنجوں پر قابو پالیں گے اور مزید تندہی کے ساتھ آگے قدم بڑھائیں گے۔ وزیراعظم نے کہا کہ آج ایک ہی تقریب میں 15 ہزار کروڑ روپے کے پراجیکٹوں کا یا تو افتتاح کیا جا رہا ہے یا ان کا سنگ بنیاد رکھا جا رہا ہے۔ انہوں نے کہا کہ ہندوستان بنیادی ڈھانچے کے پراجیکٹوں کے التوا کا متحمل نہیں ہو سکتا۔ خاص طورپر کنیکٹی ویٹی پراجیکٹوں کا ۔ انہوں نے کہا کہ سڑک جیسے پراجیکٹ لوگوں کی زندگی میں نئی روح پھونک دیتے ہیں۔ وزیراعظم نے گولڈن کواڈری لیٹرل کا ذکر کیا، جس کی شروعات سابق وزیراعظم جناب اٹل بہاری واجپئی نے کی تھی اور کہا کہ اس سے لوگوں کو مارکیٹوں سے منسلک کرنے کی بدولت عوام کوفائدہ پہنچا ہے۔ انہوں نے کہا کہ بنیادی ڈھانچے کی بہتر کنکٹی ویٹی کے ذریعے سیاحت کے تعلق سے راجستھان کو بہت فائدہ پہنچ سکتا ہے، جس سے روزگار پیدا ہوگا۔ وزیراعظم نے پردھان منتری اجولا یوجنا کا ذکر کیا، جس کے تحت دیہی کنبوں کو ایل پی جی کے کنکشن دیئے جا رہے ہیں، جس سے خواتین کو خاص طور پر فائدہ ہوگا۔ وزیراعظم نے کہا کہ جی ایس ٹی نے قوم کی معیشت کو بہت زیادہ فائدہ پہنچایا ہے اور اس طرح بین ریاستی سرحدوں پر لمبی قطاروں میں لگنے والا وقت ختم ہو گیا ہے۔ بعد میں وزیراعظم نے پرتاپ گورو کیندر کا دورہ کیا، جس میں میواڑ کی سابق ریاست کے عظیم راجہ مہارانا پرتاپ کی کامیابیوں ، ان کی زندگی اور ان کی جرأت مندی کی تقریبات منائی جا رہی ہیں۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج ۔ ک ا